ВИШКОПТЕМС ФИЗКУЛЬТУРНАЙ 
‚ ДВИЖЕНИЯНЬ КАСОМАТЬ 


Физкультурать и спортть колга 
партиянь Центральнай Комитетть 
1935-це кизонь мудрай решения- 
сонза, конац лихтьф Сталин ял- 
гать инициативанц коряс, корхта: 
ви физкультурать воспитательнай 
и обороннай ‘задачанзон колга. 
Решенияса сьорматф, што физи: 
ческяй культурась должен ащемс 
политическо-культурнай воспита- 
нияти и образованияти неот‘емле 
май пяльксокс, и должен улемс 
сувафтф соответствующай обще: 
ственнай и государственнай орга- 
низациятнень и. учреждениятнень 
общай лланозост. 


Физкультурнай движениять ка- 
соманц колга партиять и лична 
Сталин ялгать заботаснон вельде, 
кизода-кизос касы . физкультур- 
никнень и спортсметтнень лув- 
кссна. 


Мордовияса 19 тьожяньда лама 
колхознай и рабёчай од ломатть 
примосихть участия различнай 
физкультурнай коллективса и 12 
добровольнай обществаса. 

‚ Од, жизнерадостнай поколе- 
ниять физкультурати потребнос- 
тенц касоманц мархта касыхть осоа- 
виахимскяй организациятнень 
лувкссна. Мельцанскяй районца 
осоавиахимскяй организацият- 


> овень лувкссна кассь 45, конат- 


нень эса сембоц ОСО нь членда 
‚ лувондови 1078 ломань. 


Но эряви азомс, што республи- 
каса ‚физкультурнай движениясь 
винге ащи низкай уровеньца. 
Уликс сатыксне аф удовлетворян- 
’дакшнесазь од ломаттнень шиста- 
‘шис касы требованияснон. Тьо; 
жятть од патриоттнень ули мяль- 
сна максомс норматнень ГТО-нь 
“значокти, но нят мяльхне лама 
‚случайста иляткшнихть апак пяш- 
котть, сяс мес кой-кона райко- 
монь военно-физкультурнай от- 
‘делхнз, кода. Зубово-Полянскяйсь, 
:Ст.-Шайговскяйсь, иляткшнихть 
фталу сят задачатнень эзда, ко- 
натнень путозень партиясь и пра- 
вительствась. 
‚ Физкультурнай работась тячиень 
шити кода эряви апак ладяк Са- 
ранск ошсовок. ВЛКСМ-нь гор- 
комсь и. физкультурань и спор- 
тонь республиканскяй комитетсь 
-фкя-фкянь мархта пцтай кодамо- 
вок соткс аф кирдихть. Ошса вин- 
-ге 1939 кизоня ГТО-нь значкист- 
та-комсомолецтг лувондовсь 319 
ломань. Тяка жа лувкссь иляткш- 
-ни тячиень шити самс. Педучили- 
щаса, аф ваномок сянь лангс, што 
физкультурань и спортонь тевса 
работайхть 4 платнай работникт, 


:1940-це кизоня ашесть анокла 
ГТО-нь фкявок значкист. 
Кизонь спортивнай сезонцта 


«өшень од ломаттненди физкуль- 
тураса занятиянди единственнай 
базакс ащи „Учитель“ спортивнай 
обществать стадионоц, конацтяф- 
та жа эсь пингстонза лацкас апак 
аноклак. 

Физкультурань и спортонь рес- 
публиканскяй комитетти эряви 
шарфтомс оцю мяль нят аф са: 
тыкснень лангс, и маластонь пингть 
тиемс цебярь `условият .физкуль- 


СНИМКАСА: 
максомада меле. 


М. И. Калинин 


Кода ни ульсь азф, Петроза- 
водск ошень рабочайхнень, инже- 
нерно-техническяй работникнень, 
служащайхнень общай собрания- 
са, конатнень эса примасть учас- 
тия 2759 ломань, Карело-Фин- 
скяй ССР-нь Верховнай Совету 
депутатонди кандидаткс Петроза- 
водск ошень Набережвай 1-це № 
округть 'эзга ульсь выдвинутай 
И. В. Сталинть кандидатурац. 

Майть 15-це шистонза Карело- 
Финскяй народсь получась радост- 
най куля—Сталин ялгась макссь 


р баллотироваться Каре- 


ао, 


@енбв масторонь пролетариятне, пуромода мар # 


18-це шистонза 1940 кизоня 
ЙОТКШИ 


ЛИСЕНДИ УШ-це КИЗОСЬ 


ВЛКСМ-нь Мордовскяй 
обкомть и Саранскяйнь 
горкомть газетасна. 


отоо ооо о ое о 4 6 О 6 4. 


Адрессь: г. Саранск, Советская ул., 
Дом печати, Телефон № 1—60. 


ММММ ММММ ММ МИО 


ПИТНЕЦ 5 тр: 


ялгась Якстерь Армиянь частень 


Майть 11-це шистоиза Выбореса СССР-нь Верховнай Советть Президиумонц председателец М: И. Калининць макссь ор- 
детт и медальхть финскяй белогвардейщинать каршес бойса мужествань и геройствань няфтеманкса казьфненди—Выборгу 
саф частень делегациятненди, боецненди, командирхненди, политработникненди. » 
представитёльхнень йоткса орденонь 


(Фотось В. Ивановть (Фото-клишесь ТАСС-ть). 


7 ТАЛИН ЯЛГАСЬ ЗАРЕГИСТРИРОВАНДАФ ДЕПУТАТОНДИ | 
"КАНДИДАТЕ КАРЕЛО-ФИНСКЯЙ СОР-нь ВЕРХОВНАЙ СОВЕТУ — 


ло-Финскяй Советскяй Социалис- 
тическяй Республикань Верхов- 
най Совету депутаткс Петроза- 
водск ошень Набережнай 1-це № 
избирательнай округть эзга. 

Набережнай окружной избира- 
тельнай комиссиясь постановил 
И. В. Сталин ялгать кандидату- 
ранц зарегистрировандамс Карело- 
Финскяй ССР -нь Верховнай Сове- 
ту, баллотировканди, 


(ТАСС). 


Знаменательнай дата 


Майть 16-це шистонза Москуса 
ученайнь кудса ульсь торжест- 
веннай заседания, конац посвящен- 
найль Сталин ялгать Кремляса 
высшай школань работникнень 
примамста выступлениянц годов- 
щинанцты. 

Доклад мархта выступил коми- 
тетть председателец Кафтанов ял- 
гась. 

„Сталин ялгать историческяй 
речец,—азозе Кафтанов ялгась,— 
определил наукать развитиянькинц, 
вдохновил советскяй ученай хнень 
од творческяй работас. Иотаф 
кафта кизотнень пингста ламода 
кассть и кемокстасть минь стра- 


наньконь научнай кадранза: 1938 
кизоня лувондовсь 4.618 профес- 
сор, а 1939 кизоня— 5.210. Тяни 
Советскяй Союзса 750 вуст, конат- 
нень эса тонафни 619 тьожянь 
студент. Авьцек мекольце кизот- 
нень пингста од ученайхне защи: 
тили 3 тьожятть пяле мархта кан- 
дидатскяй 700 докторскяй диссер- 
тацият. Мияь вузоньке мекольце 
периодть получасть 900 лама учеб- 
никт, конатнень составили видней- 
шай советскяй ученайхне. 

Оцю под‘ем мархта заседаниянь 
участникне примасть приветствият 
Сталин и Молотов ялгатненди. 

(ТАСС). 


В. М. Молотов ялгась примазе Шведеняй торговай 
`Делегациянь предоедательть Г. Эрикеон г-нть 


1940 кизоня майть 16-це шис- 
тонза СССР-нь Совнаркомть пред- 
седателец и Иностраннай Тевонь 
Народнай Комиссарсь В. М. Мо- 


турнай движениять вишкоптема: | лотов ялгась примазе Шведскяй 


соиза. · 

| торговай делегациять председа- 


теленц Шведскяй ‘хозяйствань ре- 
гулированиянь министрть Г. 
Эриксон г-нть. 

Приемса ульсь Шзедскяй пос- 
ланниксь В. Ассарссон  г—нтсь, 


ИСЯК ПАНЖЕВСЬ 

- МОРДОВСКЯЙ — 

ПИСАТЕЛЕНЬ ОМБОЦЕ 
КОНФЕРЕНЦИЯСЬ 


Исяк, Саранск ошса централь- 
най библиотекаса панжевсь мор- 
довскяй писателень омбоце кон- 
ференциясь. 

Конференциянь делегаттне виш- 
ке аплодисмент ала почетнай пре - 
зидиуму кочксесазь ВКП(б)-нь 
ЦК-ть Политбюронц во’ главе 
Сталин ялгать мархта. 

Рабочайнь президиумонь коч- 
камда меле конференциясь уше- 
дозе эсь работанц. Шинь повест“ 
кать васенце кизефксонц. коряс 
„Мордовскяй литературась и сонь 
касомасонза перспективатне“ док- 
лад мархта выступил Маскаев 
ялгась. 

Конференцияса примоси учас- 
тия СССР-нь Писателень Союзть 
правленияста представительзь 
Чертова ялгась. 


Болгарскяй печатеь Италияса 
положениять колга — 

„Зора“ болгарскяй газетать рим- 
скяй корреспондентоц пачфни, што 
сембе Италияса мольфтевихть ан- 
тианглийскяй демонстрацият. Рим- 
са ня демонстрациятнень лувкссна 
сяда касы. 

Майть 15-це шистонза сембе 
ульцятне, конат ащихть англий- 
скяй и французскяй посольства- 
твень маласа, ульсть кружафт 
войскаса. Американскяй посоль- 
ствась рекомендовал сембе аме- 
риканецненди, конат эряйхть Ита- 
лияса, кадомс странать. Тянь жа 
тиезе английскяй посольствась 
англичаттнень колга. Корреспон- 
дентсь ванондсы тянь кода война- 
ти Италиять вмешательствань ма- 
ластонь признакону. 

(ТАСС), 


ев е АаБ2\(. 2 


Комсомолецие 
работайхть 
стахановецокс 


Барановка велень „Пролетарий“ 
колхозонь комсомолецне пяк ла- 
мода касфтозь колхознай произ- 
водстваса эсь активностьснон и 
деловой участияснон. Тяса сембе 
комсомолецне кемокстафт произ- 
водствать тя или тона ответствен- 
най участказонза. Полькин комсо- 
молецсь работай старшай кузне- 
цокс, коса порученнай тевти чест- 
най отношениять и социалистиче- 
скяй соревнованиять вельде рабо- 
таса няфни трудонь отличнай об- 
разецт. Полькин ялгать стаханов- 
скяй работанц вельде колхозть 
сембе вельхозинвентарец ульсь 
петьф срокта инголе, мезенкса 
колхозсь Полькин комсомолецть 
казезе ярмаконь премияса. 

ВЛКСМ-нь членць Данилов ял- 
гась кемокстаф *видема. Коннай 
сеялкаса сменати эряви видемс 4 
гектархт, а комсомолецсь Данилов 
ялгась виденди 8 гектархт. Лиякс 
мярьгомс сон шинь норматнень 
пяшкотькшнесыне 200 процентс. 

Тяда башка комсомольскяй ор. 
ганизациясь колхозникнень и кол- 
хознай од ломаттнень йоткса вя- 
тихть агитмассовай оцю работа. 


М Милаев. 
Атюрьевань район. 


УЧЕНИКТ-УДАРНИКТ 

Канётуж велень средняй шко- 
лань 10:це классонь ученикне 
тонафвемаса ащихть ударникокс. 
Тя классь тонафнема кизоть 3-це 
четвертенц пингста сатсь 97,9 
процентнай обсолютнай успевае- 
мость. 

10-це классонь ученикнень эзда 
аф кржась, кода Кирдяев Ванясь, 
Шумкин Петясь и лиятне тонаф- 
нихть аньцек отличнайста. 

Тяни школань сембе ученикне 
и преподавательхне пяк старан- 
‚дазь аноклайхть кизонь провероч- 
най переводнай и выпускной ис- 
’пытаниятненди. Школань сембе 
ученикне и преподавательхне эсь 
лангозост сявсть достойнай обяза- 
тельстват проверочнай и выпуск- 
ной испытавиятнень йотафтомс 
отлична. 

Леша Икомасов. 
Ельниковскяй район. 


те отсто тА ЩОМСОМОЛОНБ ВАИГЯЛБ —— 


Мельцанскяй МТС-ть 15-це № 
тракторнай бригадац’ лувондови 
инь передовой тракторнай брига- 
дакс марнек МТС-са. Тя трактор- 
най бригадаса трактористсь Вель- 
матов ялгась сокама лисемда ин- 
голе сувась социалистическяй со- 
ревнованияс, коса сявсь эсь ланго- 
зонза обязательства, штоба вельф 
и цебярь качестваса пяшкотькш- 
немс работань норматнень. Сон 


|эсь лангозонза сявф обязательст- 


ванц пяшкотькшнесы честь мархта. 
9,5 гектархт нормать вастс Вель- 
матов ялгась „ЧТЗ“ тракторса 
сокси эсь сменастонза 20—21 гек. 
тар. Майть 3—4-це шинзон пингста 
Вельматов ялгась сокась 40 гектар 
цебярь качестваса, 


55 (1707) № 

Пяшкотькшнесазь эсь лангозост сявоб | Ранняй зерновой культурань 
обязательстваснон 


Тяка жа тракторнай бригадаса 
трактористсь Нарваткин ялгась 

„ЧТЗ“ тракторса эсь сменастонза 
сокси 15—19-нь гектар 9,5 гектархт 
нормать вастс. 

15-це № тракторнай бригадаса 
улихть стирнят-трактористкат, ко- 
нат тяддень кизоть аделазь произ- 
водстваста апак тук тракторнай 
курснень. Трактористкась Лошма- 
новась „Универсал — 2“ тракторса 
2,5 гектар нормать вастс сокси 
4—5 гектархт эрь сменати. 

Тя тракторнай бригадань трак- 
тористтнень работасна арси кепоть- 
ксокс МТС-са сембе тракторнай 
бригадатненди. 


Дадонов. 
Мельцанскяй район. 


Аноклайхть переводнай испытаниятненди 


Малаткшниҳть тундань перевод- 
най испытаниянь шитне. Ня шит- 
нендя образцовайста аноклайхть 
Сире Шайговань райононь Сире 
Теризморга велень аф полнай сред- 
няй школань педагогическяй кол- 
лективсь и ученикне, 

Тонафнемаса отличникне и це- 
бярь общественникне кемокстасть 
социалистическяй соревнованиянь 


максомаснон инкса. 7-це классонь 


ученикне, отличникне и отлични- 
цатне Каргин Федор, Вазьнина 
Олясь, М. Ямашкинась и лият- 


не повторяндакшнесазь тонафне- 
ма кизоть пингста йотаф: мате- 
риалть. Тяда башка синь оцю лезкс 
макссихть кальдявста тонафни ял- 
гаснонды —лездыхть йотаф мате- 
риалть повторяндамаса, тиендихть 


договорхт испытаниятнень пингста | ялгань беседат. 
сембе предметтнень отличнайста 


Ст.-Шайговань р-н. А. Овтина. 


СНИМКАСА: МГСС-нь комсомольско-молодежнай звенань членць Попова ял- 


гась ванонды озимой он видефть лисьфонц. 


Пионеронь кудса 


Надежда Константиновна Круп- 
скаясь корхнесь, што внешкольнай 
учреждениятнень главнай задачас- 
на—идень коммунистическяй вос- 
питаниясь. Надежда Константинов- 
нась вешсь синь ширдест работаса 
массовость и ладямс тевть станя, 
штоба идсь сонць сатольхце 
истинать, тонафнемс синь общест- 
веннай эдеятельностти. Тя зада- 
чать аф кальдявста эряфс йотаф- 
несы Саранск ошень Пионеронь 
кудсь. 

Йотай кизоть Саранск ошень 
Пионеронь кудса ульсть авьцек 10 
кружокт, коса занимандакшнесь 
150 ломань. Ня иттне кясфнезь 
эсь талантснон, примосесть учас- 
тия пионерскяй костерхнень эса. 
А илядыкс иттнень ашель воз- 
можностьсна якамс Пионеронь 
куду. Тя оцю аф сатыксть лац 
отметил Саранск ошевь ВЛКСМ-нь 
горкомть пленумоц. 

Тяни Пионеронь кудсь работанц 
ладязе оду. Тяни Пяонеронь 
кудса работай 20 кружок, коса 
занимандакшни 480 пионер. При- 
мосевихть тяза, кода лац тонаф- 
нихне и цебярь общественникне, 
а станя жа и аф дисциплиниро- 


онерхневок, синь тяса воспитан- 
дакшневихть. Ивенин Юрась, Бо: 
калдин Арнольдсь тонафнесть 
вечерьняй школаса, сидеста нол- 
несть урокт, ульсть аф дисципли- 
нированнайхть, тонафнесть пяк 
кальдявста, а меле нльня лоткасть 
якамада школав. Синь якасть Пи- 
онеронь куду, коса тяфтажа эсь 
пряснон вятезь пяк кальдявста. 
Тя историять лангс шарфтсть оцю 
мяль Пионеронь кудть работни- 
конза и сатсть стама результатт, 
што Юрась и Арнольдсь арасть 
активнай участникокс хореографи- 
ческяй кружокса. Тяни Юрась 
кочкаф старостакс тя кружокти. 

Пионеронь кудса организован- 
даф лама работань од формат. 
Концертнай группась и кукольнай 
кружоксь сидеста выступандак- 
шнихть ошень школатнень эзга, 
Тя тиенди оцю влияния иттнень 
лангс, конат тяда меле оцю мяль 
мархта якайхть Пионеронь куду. 

Пионеронь кудсь тись план ки- 
зонь работанди. Планть ‘коряс 
арьсеф организовандамс „Перед- 
вижной клуб“, коса кармайхть 
примосема участия Пионеронь 
кудть певецонза, танцоронза, му- 
зыкантонза, физкультурниконза и 
деткоронза. Передвижной клубти 


ваннай и кальдявста тонафни пи-|мяльсва пуроптомс аф 3000 кржа 


Фотось Ивенинть. 


пионер. Клубсь кармай обслужи- 
вать идень паркть, пионерскяй ла- 
герьхнень и Саранскяй райононь 
кой-кона велетнень. 

Арьсеф строямс эстрада, коса 
иттненди улихть организовандак- 
шнефт концертт, идень художест- 
веннай самодеятельностень высту- 
пленият, знатнай ломаттнень марх- 
та васедемат и ст. тов. 

Тя кизоть сядот идь примайхть 
участия Мордовиять историческяй 
вастонзонды экскурсияса. Йотаф- 
тыхть юнай геологоразведыватель- 
най похотт. Юнай футболисттне, 
волейболисттне и шахматисттне 
йотафтыхть васедемат Ардато- 
вань, Рузаевкань, Пензань и Уль- 
яновскяй физкультурникнень марх- 
та. 

Тяда башка Пионеронь кудсь 
вишкоптезе работать Всесоюзнай 
идень художественнай олимпиада- 
ти аноклама тевса; пуроптф ан- 
самбльти тертьф Кирюков компо- 
зиторсь. Тя ансамбльсь няфтьсы 
Сталинскяй национальнай полити- 
кать торжестванц и Мордовиянь 
вародть павазу, козя эряфонц. 
Аноклави баянонь оркестр, акроба- 
тическяй этюд, вокалистон», пиа- 
нистонь, декламаторонь группат, 

Л. Махотина, 

Пионеронь кудть работникоц, 


видемась аделаф 


Дзержинскяйть лемса колхозсь 
видема пингть трудть правиль: 
найста организовандаманц и кол- 
хозникнень йоткса культурно- 
массовай работать образцовайста 
ладяманц вельде аделазе майть 
9-це шистонза ранняй зерновой 
культурань видеманц. 

Эряви азомс, што инь пяк це- 
бярьста работась, видема тевса од 
ломанень звенась (звеньеводсь 
комсомолецсь П. Капков ялгась), 
кона видемань норманц пяшкоть- 
кшнезе кафтонь-колмонь крда. 

Видихнень эзда цебярьста рабо- 
тасть Парамонов и Кудашов ял- 


гатне. 


Комсомольскяй организациять 
и учительхнень инициативаснон 
вельде ноляви стенгазета. Обеден- 
най перерывста колхозникне мо- 
рафнихть газетат, кулхцонкшнихть 
радио. 

Тяниень пингть колхозсь рабо- 
тай техническяй культурань ви- 
демаса и колхозникнень переснон 
видемаса. 


Поляков. 
Ковылкинскяй район. Г 


МАКСОЗЬ ОБОРОННАЙ 
ЗНАЧОКТИ НОРМАТНЕНЬ 


Оцю работа вятеви Ковылкин- 
скяй райононь 43 № железнодо- 
рожнай школань ученикнень йот- 
кса военнай тевть тонафнемаса. 
Ученикне тонафнесазь винтовкать, 
противогазть материальнай часть- 
снон, тонафнихть меткайста ляце- 
ма. 

Солидарностень великай празд- 
никть Маень 1-це шить честьс 
ученикнень йоткста ламотне мак- 
созь обороннай значокс нормат- 
нень. 12 ученик максозь нормат- 
вень Ворошиловскяй стрелоконь 


і значокти, 18 ученик максозь нор: 


матнень ПВХО-нь значокти. 

Лама ученик максозь нормат- 
нень кафцьке значокненди. Ермо- 
лаев, Кудрявцев, Демин, Рудакова 
и лия ученикне максозь ВС-нь и 
и ПВХО-нь значокненди нормат- 
нень. 

ОСО-нь организапиять предсе- 
дателец, 10-це классонь учениксь, 
Витя Ванюхинць Майнь 1-це шинь 
вечерста максозень. ученикненди 
ПАНИНИН изу ф Норматнень .. коряс э8ачок- 
снон. 

Мария Водякова. 


Ковылкинскяй район, 


Ладямс комеомольекяй 
организациять 'работанц 


1939-це кизонь Од Выселка ве- 
лень комсомольскяй организациясь 
эсь отчетно-выборнай собраниясон- 
за кочказе секретарькс Слепцов 
ялгать. 

Но кода пяшкотькшнесыне ком- 
сомолецнень доверияснон Слеп- 
цовсь? Тя кизефксть каршес от- 
ветонди ащи ся, што организация- 
са 1940 кизоть З ковонзон пингста 
сон ашезь йотафта фкявок комсо- 
мольскяй собрания. 

Комсомолецне нарушандакшне- 
сазь ВЛКСМ-ть программанц и 
уставонц; улихть комсомолецт, 
конат ламонь ков ашесть панда 
членскяй взност. 

Тяда башка комсомолецне аф 
примосихть активнай 
участия колхозть эряфсонза. Синь 
йоткстост апак кемокстак фкявок 
комсомолец колхозу постояннай 
работас. 

Кевбрин. 
3,-Полянскяй райоњ 


55 (1707) № 


< КОМСОМОЛОНБ ВАЙГЯЛБ `` 
ЕЕ снесена 


Литературнай страница 


СИДЕ МОРОНЯТ 
Куломстонза Сталинонди 
Ленин макссь оцю наказ: 
Тиемс тейнек пара эряф 
Сембе мирти напоказ. 


‚ Киндинге тяни аф перяф 
Школав кели валда кись. 
Сталин ялгась пара эряф 
Тейнек, мокшетненди, тись. 


Паксясь аф явонтф умава, ` 
Тозерса аш нярьхкамаз. 
Сталин минь виде кинява 
Пара эряфс вятьсамазь. 


Морсесазь Иса—пря велеса,; Инсарань 


районца. 
Морак тон, гармония, 
Морак тонга, гармонист, 
Тя миндейнек Сталин ялгась 
Тяфтам цебярь эряф тись. 


Конституцияньке пара, 

Конституцияньке од. 

Депутатокс кочкаськ Варань: 

Сон ульсь пара звеновод. 

Морсесазь , Болду велеса, 
районца. 


Конституцияньке пара, 
Конституцияньке цебярь, 
Тяни коза тят сува— 
Сембонди` максф фкя прават. 


*) Материалсь сявф кялень, литературань 
и историянь Мордовскяй научно-исследо- 


вательскяй институтста. 


Федор Дурнов 
КУДУ СЬОРМА 


Аляй, тяда канзедь инксон, 
Тяда пичедь—мон шисан: 
Якстерь Армияса служан, 
Тяшнян моронят, шумбран. 

И эсь пачкан лятфнян велеть, 
Коса серезе монь кассь, 

Коса эряфть колга правдать 
Тейне ашунь ливозсь азсь: 


Лятфнян веленьконь, луганьконь, 


Пиче виреть, Мокша ляйть, 
Велеть крайста тумонь рощать, 
Тинге фталда начка шяйть. 
Коса шада ланга венчса 
_Шабакс пингстон уйфнемайть, 
Рощав пачфнемайть и тейне 
`Калонь кундамать пяк шнайть; 
Лятфнян, кода калхт китькс 


лавгса 


Мархтот кундсеме тунда, 
Кода бреднек мархта шаронтф 
Эрьхкнень ланга кизонда; 


Лятфнян, кода тумстон корхнеть, 


Тейне макссеть тон накаст, 
Кода аердомстонк, аляй, 
`Сельмеветтне цють срхкасть, 
Кода тядязе руцянят 

Тейне прянянц нолдазь стась, 
И сонь щёканц ланга валда 


Путерькст лангозост синь прасть. 


Аляй, тяда канзедь инксон, 
Тяда пичедь—мон шисан: 
Якстерь Армияса служан, 
Тяшнян моронят, шумбран. 


1940 к. 


Александр Малькин. 


ВАСЕДСТЬ 


Лама кизот исце няй, 
Тяни тага васедсть. 
Мярьгсь: „Шумбранят тон, 


стирняй“. 


Стирсь нинге изь шарьхкодь, 
Што сонь родной аляц сась 
Польшаста стирнянцты, 
Конань мархтонза куватьс 
Васедемат ашельхть. 

— „Аляй, аляй, тон мрдать 
Панжи Украинав“. 

Алянц палазе стирняц, 
Учсефоц сонь, Нинась. 
Сельмоведьса шамац стирть 
Радостть эзда валовсь; 
Щека прянянза крфайхть, 
Седиц вишкста шави. 


= 
У 


Рузаевкань 


УЧИТЕЛЬ 


Тячи монь седистон 

Синць лиихть стихне, 

Тячи перазе 

Танга савсь штамс, 
Мяштезень кепсихть 
Радостень вийхне, 

Народнай учительть : 
Иораса шнамс. 


` 

Тя лемсь кармай кайгома 
Вечнай одста, 

Азсак сонь—горда 
Седиезт прай. 

Семьяса, школаса, 
Ашкотф почетса, 

Теенза кельгомась 
Эздонк юрнай, 


Павазу, козя 

Учительсь странаса, — 

Казезе тёжянь 

Идняса народсь, 

Перьфканза однятне, 
ожияйхть, касыхть, 

Кемоксни, валодомкшни 

Сталинскяй родсь. 


Мяляфтса, атя 
Корхтась фкя тейне: 
„Однятнень ёткса 
Работамась—тантьф. 
Сядот од эряф 
Кельгозь мон тиень, 
Кядьсон лисьфкатне 
Нолдасть од панчфт. 


Ученикозе инжикс 


Ы. Андрей Чекашкин. 
НАРОДНАЙ 


Сашендсь, пилот ни... 
Корхтась, што лиенди 
Шовдаса фкакс, 
Морятнень вельфке 
Енкдолнякс ётни. 

А ня шитнень почфась 
Родинань врагть. 


Кулхцондонь ... эздон 
Изь мянь фкявов валня. 
Арьсень: вов кодама, 
Лиссь капитанкс, 

А седизе морась, 
Павазса валовсь, 
Радость-награда 
Ученикозе кандсь. 


Кизотне ётнихть, 
Прязе ни акшемсь, 
Но седисон шаржа 
Аш сюреня. 

Эх, кда одксшись 
Заранякс стякшнель, 
Танга работать 
Кочкалень тянь“. 


Кульхть жа тон, славнай, 
Учитель--народнай, 
Кульхть, кода кайги 


Странать эзда тейть. 
Сиретнень, оттнень 
Спасибасна горда. 
Примак тон крфай 
Комсомольскяй привет! 


1940 к. 


МОРАЙХТЬ 


Мазыста щаф-каряф 
Менельнясь парьхциса; 
Золодонь сельмонзон 
Най чипоряй, 

Мокша ляйть сенемста 
Лангонц сон архнесы, 
Танцтиста удома 
Ляйнять утяй. 


Сятявста шуди ляйть 
Берягса састоня 
Наряжаф лаймотне 
Кожфса люкайхть, 

Опана ушесь, 

И, мярьгат, синь тяфтаня 
Пряняснон пезома 

Ляи сувайхть. 


Ваймама пуромсть сей 
Стирхне и цёратне, 
Зойфу круг однятне 
Келесост тисть; 
Палсезе ляйнять синь 
Весяла моросна, 
Лангстонза видеста 
Тяштненди лийсь, 


Шудезевсь вайгялец 
Велень гармошканять, 
Бархатнай берягть лангс 
Валозне валсь: 

Морть эзда вирське мянь 


Радостна тошказевсь, 
Ляйняса ланганя] 
Чофиесть калхт. 


Стирьхне кштихть, морть коряс 


Лакафтыхть горяйнят, 
Паляснон алда синь 

Од мяштьсна тарсть. 
Етксост синь цёратне 
Шавсть пильгонь ёрязня, 
Долгада тёждяста 
Отькорьхне шарсть. 


Седизе пара вал^ 
Морась ня кштихненди: 
„Лацкас, шумбраняста 
Келькседа век. 
Сиредезь одксшинте 
Инголент тихтеди, 
Шись кода шовдава 
Мазы вирть вельксс“. 


Мазыста щаф-каряф 
Менельнясь парьхциса, ‘ 
Золодонь сельмонзон 
Цють чипоряй, 

Куду тусть ялгане, 

Курок ни варьхмоди, 
Блесткав лугать вельксса 
Морня нюряй. 


1940 к, 


М. Кузьмина. 


ТУНДАНЬ ИЛЯДЬ 


Шинясь валгома ни кармась, 
Сетьмось скрось ни увнай вармась. 
Аньцек тракторхне увнайхть, 
Стану ваймама синь сайхть. 

Паксять келес стирьхть да цёрат, 

Шумордамс синь тевснон 

ёрайхть, 

Учихть весяла илядть, 

Куду молихть кундань кядть... 
Тяшттне пиндолдсть менельть эса, 
Ковнясь няевсь веле песа, 

Клубу пуромсть стирьхть да цёрат, 

Келес морайхть кайги морот... 
Ковнять эзда валдомсь модась, 
Матять мархта Просась содасть. 


Варжакстсть кельгозь фкя-фкянь 
лангс, 
Шарфтёть и тусть синь кафцьке 
марс. 
Озасть пиже топольть малас, 
Митя Просать эса палась. 
Кельгте, Проса, аф юкстате, 
Ульхть тон первайкс тя тундатьке! 
Корхтасть кельгомга синь лама, 
Ковнясь валгсь. Шись кармась 
стяма, 
Ашкодсть кельгозь фкя•фкянь 
перьф, 
Шинясь ванондсь топольть 
вельф. 


Иван Чумаков. 


Аньцек лятфтасак 
кода эрсеме.., 


(Отрывка „Монь республиказгв“ 
поэмаста) 


Аньцек лятфтасак 
Кода эрсеме 

тай пингоня, 
Стака времаня— 
Седись сязеви 
И спокойнайста * 
Валсь аф азови... 
Велетненди лядонсть 
Аньцек атятне, 
Тевс аф кондясти 
Емла шабатне, 
Мархтост аватне, 
Горясь конатнень 
Шокшезь шокшезень. 
Синь кунара ни 
Алять учендыхть, 
Но аф сашенды 
И кулянятка 
Афи кученды. 
Кие содасы— 
Может шавовсь ни, 
И сонь калмонц лангс 
Кассь ни ташеня 
Ляпе, сянгярня, . 
Вармась шерьфнесы 
Сонне саворне. 
Мезе няйхтяма, 
Мезе кульхтяма-— 
Крандаст читордыхть, 
Синне теезост 
Шабат ласькондихть, 


Кода нармоннят 
Лиезь-лиендихть. 
„Васять аляц сай!“ — 
Идень вайгяльхне 
Марявсть кайгиста, 
Стирнят-цёранят 
Лас+кихть бойкаста. 
Крандазть эзда валгсь 
Серай шапкастось, 
Гимнастёркастось, 
Види пильгонц лангс 
Шятни саворне, 

Бта пелезне, 

А ся пильгоц ульсь 
Шуфтста лаксефкя. 
Ваны велеть лангс 
Афи содави, 

Мази куд ‘улендсь, 
Конань каршеса 
Гайнясть моротне, 
Гармонь мази морть 
Кштикшнезь цёратне, 
Тяни ся куднясь 
Лядсь ни пряфтома, 
Эсонза иттне 
Эряйхть тряйфтема. 
„Азонтка, щеняй,— 
Корхтайхть шгбатне,— 
Мярьктям—кельгомняй, 
Ашить няй ли тон 
Минне аляньконь, 
Минне брадоньконь?“ 
Мезе аляти 

Теест азондомс? 
Сонне аш мялец 
Стака куляса 
Шабань сединят 
Лазозь дазондомс, 

‚ (Куломдонза меле 140 кизонзонды) 


Александр Васильевич Суворов 
—русскяй народть героическяй 
прошлаенц эвда фкя инь яркай 
и дорогой лемсь. Тя замечатель- 
най полководецть, солдаттнень ял- 
гаснон и. любимецснон образоц тя 
пингс ‘эряй народнай памятть эса, 

Суворов -—велиҷайшай русскяй 
полководец и европейскяй исто- 
риянь. крупнай военнай . деятельх- 
нень эзда фкясь. Сонь лемонц 
перьф эрьфонц пивгста лад- 
цевсть легендат. Сембе Европась 
интересовандась тя непобедимай 
военноначальникть личностенц 
мархта. Иностранецненди (Суво: 
ровсь ащесь загадкакс. 

Суворовскяй славань 
азонкшневсь проста: сон ульсь 
генийкс, конац ламода йотазень 
военнай искусстваса эсь современ- 
никонзон, и , народнай генийкс. 
ХУШ веконь дворянскяй лама дея- 
тельхнень эзда, конат брез- 
газь шарфнесть солдатскяй мас: 
сать эзда. 

Суворовть эряфоц—тя челове- 
ческяй волять сембе препятствият- 
нень лангса победань картинац. 
Эсь внешностенц коряс Суворовсь 
аф похожаель воинонди. Сон 
ульсь йомла серёс, осал и слабо: 
сильнай, сидеста сярятькшнель. 
Постоянвай физическяй упражне- 
нияса и эряфонь суровай режимса, 
сон календазе эсь лафча организ- 
манц сяшкава, што 70 кизонцты 
молемс мог кирнемс труднейшай 
похоттнень солдаттнень мархта 
рядсок. 

Будущай полководецсь шачсь 
1730 кизонь ноябрь ковста аф ко: 
зя и аф знатнай порутчиконь семь- 
яса. Ся пингть оцязоронь дворса 
сонь ашельхть касоманди эрявикс 
сотксонза и влиятельнай покрови- 
теленза. 

Суворов няезе, кодама огромнай 
вийхть кирди эсь эсонза русскяй 
народсь. Сон лувондозе русскяй 
армиять отваганц и сонь стойкос- 
тенц инкса иля армиятнень коряс 
сяда вяре. „Суворов путсь эсь ин- 
голенза великай. задача лихтемс 
лангти русскяй солдаттнень нят 
основной чертаснон, шарфтомс 
синь пассивнай стойкостьснон соз- 
нательнай и активнай настойчи- 
востекс. Суворовть заслугац ащи 
сянь эса, што сон смелста крити- 
ковандазе сондедонза инголе 
уликс войнань теориять и азозе 
эсь од валонц войнань тевонь ис- 
торияса, 

цю военнай авторитетокс, ся 
пингоня ульсь прусскяй корольсь 
Фридрих П. Сонь армияц лувон- 
довсь образцовайкс. Фридрихть 
системац ульсь основандаф солда- 
тонь жестокай муштрать и ужас: 
най палочнай дисциплинать ланг- 
са. Суворовсь создал войскань 
воспитаниянь и тонэфнемань `эсь 
системанц, конанц главнай прави- 
лац—армиять моральнай состо- 
яниянц колга заботась, эрь бо- 
ецть ширде сознательностень и 
активностень вешемась. 

Суворовть военнай системанц, 
конац азф сонь книганзон эса: 
„Наука побеждать“ и„Деятельное 
военное искусство“, лама совре- 
менникт ашезь шарьхкотькшне. 
Суворовть идеянзон последстви- 
яснон воспринял и сяда тов ‘кас- 
фтозень Наполеонць. 

Суворовть лемоц 
кайг и известность ·:получась 
туренкяй войнатнень пингста. Сон 
тюрсь Туртукайса (1773 к)., Кин- 


„чудась“ 


бурнца (1787 к:);, Очаковса (1788 


к.) и сембе вастса ; -иляткшнесь 
победителькс. Рымвикса битвась 
(1789 к),— коса Суворовсь 25 тьо- 
жянь лувксса русскяйвойскатиень 


нь ЛЬ 

мархта тапась сяда тьожявень 
лувксса турецкяй армия, макссь 


тейнза лучшай русскяй полково- 
децонь слава. Измаил неприступ- 
най турецкяй крепостть штурма» 
донза меле (1790 к.),—военнай ис- 
торияса беспримернай. случайда 
меле, Суворовсь.ульсь лувф `Ев- 
полководе- 


ропань крупнейшай 
цокс. я 


Солдаттне пяк кельгозь Суво- 
ровть и сонь лангозонза пяк на- 
диясть. Правительствась лятф- 
незе Суворовть аньцек вой- 
нань пингста, но юкснезе сонь ми: 
ронь кемокстамда меле, ашезе су- 
вафне наградаса казьфнень йоткс, 
кодондозь сильфонь алу. Аньцек 
1794-це кизонь польскяй компания: 
са блестящай руководстванкса Су- 
воровти ульсь максф фельдмар- 
шалонь звания. · : 

Армиянь павловскяй рефор: 
мась, конац йордазе сонь пяле 
векта сяда фталу, коряннек ащесь 
войскань тонафнемань суворовскяй 
системать каршес. Императорть и 
сире фельдмаршалть йоткса 
ушедсь тюрема. Суворовсь вешсь 
од формать полафтоманц и про- 
тестовал Павелть " жестокостенц 
каршес. ‹ Фельдмаршалть кайги 
славац лездсь сонь протестонцты 
кирдемс оцю действенвай значе- 
ния. Императорсь макссь Суворов- 
ти отставка .и курокста сослал 
сонь глухой велес полициять над: 
зоронц алу, и выездонди праваф- 
тома. 

Павелсь учсь фельдмаршалть 
ширде помилованиянь колга 
просьба, но Суворовсь содазе эсь 
правотанц и ульсь непреклоннай. 
Эсь панема вастсонза Суворовсь 
эрясь ‘колма кизот и напряжен- 
найста ванць Ёвропаса касы собы- 
тиятнень мельге. Сон содазе, што 
мирса эвондась од военнай звез- 
да-— Наполеон Бонапарт. 

1799 кизоня австрийскяй и ан: 
глийскяй правитьльствать эняль- 
кссвон коряс Павел тердезе Су- 
воровть ссылкаста и мярьгсь тей- 
нза арамс русско-австрийскяй вой- 
скатненди во главе, конат дейст- 
вовали Франциять каршес. 70 ки- 
зоса Суворовть Италияв походоц 
ащесь военнай искусствань обра- 
зецокс, ‘сонь” генийндты сембода 
бию` сатфксокс. Тя кампаниять 


мархта русскяй армиясь просла- 
вил эсь прянц сембе мирса. Ад- 
деть, Треббиять и Новить ала 
битватнень эса русскяйхте кирдсть 
лама блестящай победат Европаса 
французскяй инь цебярь войскат- 
нень лангса и ков пялень пингта 
меле освободили Италиять. Суво- 
ров думандакшнесь Парижть лангс 
походть колга, но Австриять из- 


менац лоткафтозе войнать. Тумок 
Италияста, Суворов тись эсь ме- 
кольдень и самай славнай подви- 
гонц-—победоноснайста йотафтозе 
русскяй армиять неприступнай 
Альпатнень туркс. Тя беспример- 
най пандонь походсь Чортов 
мостть ваксса сказочнай битвать 


Суворовть ·Итальянскяй и Швей- 
царскяй кампаниянза тисть колос» 
сальнай впечатленият сембе Евро: 
паса. І 

Суворов кулось 1800 · кизонь 
майста тупой царскяй правитель- 
ствать ширде обижафста и тра- 
вондафста, мучендафста, но аф 
сяськфста русскяй армиять соз- 
даниянц инкса постояннай тюре- 
маса, кона армиять фалу лемнезе 
„чуда богатырень“ армиякс. Ме- 
кольдень валкс: великай полково- 
децти ульсь сонь кельгома валоц 
„инголи“. 

Войскань воспитаниянь и тонаф- 
немань суворовскяй системась 
ашезь има тяфтак. Сон пяк це- 
бярьста оправдандазе эсь прянц 
1812 кизоня. Героическяй отечест- 
веннай:войнать пингста, Наполе- 
оновскяй нашествиять каршес рус- 
скяй народть великай тюреманц 
мархта вятсть руководства Суво- 
ровть инь цебярь учениконза: 
сонь келькфоц Кутузов, 
тион и лиятне, 

Суворов эстейнза сувафтсь рус- 
скяй народть лама характернай 
чертанзон: родинати кельгомать, 
доблестть и героизмать, победати 
волять, вечнай бодростть и нес- 
гибаемостть, простотать, конаф- 
тома аш истиннай величия. 

Советскяй народсь, конац ›бе- 
режна ванфтсыне эсь героичес- 
кяй прошлайнь славнай традици- 
янзон уважения ‘и гордость мархта 
лятфнесы великай русскяй полко- 
водецть Суворовть лемонц. 


Багра- 


ризованнай частьт и авиациясв, 
Союзникнень вийсна тиендихть 
попыткат лоткафтомс германскяй 


мархта вяфтезе, кодама отвагац иукоряс ня контратакатнень успех- 
выносливостец русскяй войскать.| сна ашельхть. Намюр-Седан участ- 


55 (1707) № 


Западнай Европаса 


войнась 
Военнай действиянь 


дневник 

Майть 16-це шистонза. Голланд- 
скяй армиять капитуляциянц мар- 
хта Ростердаму, Гаагу и Амстер- 
даму германскяй войскатнень су- 
вамаснон мархта аделавсь Голлан- 
дияса крупнай военнай операциянь 
периоде. 1 2 

Странать башка райононзон эса 
голландскяй войскань частьтнень 
сопротивленияснон аш ни вийсна 
полафтомс голландскяй фронтонь 
участкаса положениять. Герман- 
скяй войскатне ингольдень бойх- 
нень успешнайста мольфтемаснон 
вельде занязь Голландиять оцю 
пяльксонц и лиссть франко-бель- 
гийскяй границав и кой-кона васт. 
са йотазь границать. 

Бойнь центрсь йотафневи бель- 
гийскяй территорияв, частична 
французскяй Антверпен—Намюр- 
Седан району, коса кафцьке ши: 
реста примосихть участия мото- 


войскатнень наступленияснон и аф 
нолдамс бельгийскяй побережьяти 
синь лисемаснон и Франциянь 
границатненди сяда тов молемас- 
нон. 

Инь пяк вишке бойхть мольсть 
майть '15-це шистонза Намюр-Се- 
дан участкаса Маасть маласа,. * 

Рейтер агентствать сообщени: 
янц коряс, тя участкаса вятихть 
наступления ге рманскяй бронетан- 
ковай | дивизият. 
командованиясь примоси мерат 
сянь инкса, штоба лоткафтомс 
синь молемаснон. Седанть эзда юг 
шири, кода лувондсазь синць 
францусне, германскяй войскат- 
ненди удалась колма вастова ся- 
земс француснень 
Французскяй пехотнай частьтне 
тяжелай танконь лезксть ала ти- 
евдсть попыткат, йотамок контр: 
атакас и ладямс оду Седанть эз- 
да юг шири ащи положениять. 
Однака, германскяй даннайхнень 


Французскяй 


каса бойхне молихть. 

Антверпенть мархта и Намюрть 
йоткса маладсть германскяй и 
английскяй войскатне. Тяса союз- 
никнень частьсна, нежетькшнемок 
Антверпен и Намюр крепосттнен- 
ди, тиендихть сопротивления не- 
мецнень наступленияснонды. 

Антверпен-Брюссель районца и 
Маас ляйть рубежса кафцьке воя- 
вай ширетнень мархта значитель- 
най вийнь, тяка лувксса бронетан- 
ковай частень пуроптомась няфне- 
сы, ` што тяса молихть вишке 
бойхть, конатнень исходснон эзда 
кармай ащема бельгийскяй фрон- 
тонь участкаса военнай действият- 
нень результатсна. 

Майнь 15-це шить пингста са- 
томшка активизировандазь эсь 
дёятельностьснон англо-француз- 
скяй вийхне. Союзникнень авиа- 
цияснонды нападениянь об‘ектокс 
ащесть Германиять промышленнай 
центранза—Эссенць, Аахенць, а 
тяфта жа германскяй войскань 
колоннатне и Маас ляйть туркс 
йотамань пункттне. ‘Авглийскяй 
авиациясь Германиять территория- 
са Рейн ляйть эзда восток шири 
бомбардировандась машинань и 
шоссейнай кит, тя мархта стре- 
миндондасть кирдемс Бельгиянь и 
Голландиянь гравицатненди од 
германскяй войскавь самать. · · 

Норвегияса Нарвикть районца 
положениясь илядсь апак полафтт. 


` Ответ. редакторть заместитвлец 
и. ЧУДАЙКИН, 


Заказ № 1714, Тип, «Краеный Октябрь», 


позицияснон. · 


